હરભમની નવ ચાંદ્રા પાડાની મા પાડાને ધવડાવ્યા વગર દોહવા નદે એટલે પાડો જીવી ગયો . એક દિ આ નવ ચાંદ્રો અને કુંઢલાં શિંગવાળો પાડો જુવાન બની ગયો . હરભમ ભેંસો ચરાવવા જાય ત્યારે યમ દેવતાની જેમ પાડા ઉપર સવાર થઈને જાય . એક વખત અચાનક પાડાએ હડી કાઢી એટલે હરભમ પાડા ઉપરથી નીચે પડી ગયો . અને એના પગનું હાડકું ભાંગી ગયું . આ અરસામાં નજીકના ભાટ દરબારના ગામ સરાડિયામાં એક હાડ વૈદ હતો તેણે ભાંગેલ હાડકું જોડીને પાટો બાંધી દીધો . અને પાટા ઉપર તેલ રેડીને ભીનો રાખવાનું સૂચ્યન કર્યું , થાંડાદિવસમાં હરભમ ચાલવા માંડેલો . અને બળેવ આવી આ વખતે પટેલ વગેરે ગામના આગેવાનોએ હરભમને હળ જીતવાની દોડમાં ભાગ લેવાનો આગ્રહ કર્યો . હરભમનો પગ ભાંગેલો હોવાથી તેણે હળ દોડમાં ભાગ લેવકણી વિનય પૂર્વક ના પાડી . પણ પછી લોકોનું માન રાખીં દોડવા માટે તૈયાર થયો . બીજા દોડનારાઓએ નક્કી કર્યું કે આપણે બહુ ન દોડવું અને હરભમનો પહેલો નમ્બર આવવા દેવો . દોડવાનું શરુ થયું . અને હરભમે હળ આંચકી લીધું . ગામલોકોએ બીજે દિવસે હરભમ ના માનમા ડાયરો રાખ્યો . કાવા . અને કસુંબા થયા . અને ઘરો ઘર લાપશી રંધાણી .